Riiklik ja eraomandlik lahendus annavad erinevad järelmid. Riiklikuga on asi selge: kalatee avatakse 100% kõikide kalaliikide ülesjõudmisega kudealadele, tagatakse jõe optimaalne ökoloogiline seisund, suureneb Pärnu jõe, lahe ja kogu Liivi lahe kalavarude taastootmine, ehk õnnestub päästa  ka Lääne-Eesti ainuke Pärnu jõe lõhe asurkond; paisupealne settemuda ammutatakse, jõesäng süvendatakse, kaldaalad korrastatakse. Seda muidugi riikliku projekti põhjal, mille alusel saadakse raha Euroopa Liidu toetusfondidest. Esimene 100 miljonit on juba avatud ja 200 miljonit ootab avamist. Rahastamise esimesse järku Sindi pais ei ole arvatud.